01/06/2020 | Administración LocalMunicipal
Ponteceso
Secretaría
Revogación de nomeamento e delegación de competencias

D. XOSE LOIS GARCÍA CARBALLIDO, ALCALDE-PRESIDENTE DO CONCELLO DE PONTECESO (A CORUÑA) Unha vez celebradas as eleccións municipais, o pasado 26 de maio e constituído o novo Concello ou Corporación Municipal, resultou necesario e conveniente proceder ó establecemento da nova organización municipal e, en particular, á constitución da Xunta de Goberno Local, en exercicio da potestade de autoorganización que o art.4.1a) da Lei 7/85, de 2 de abril, Reguladora das Bases de Réxime Local, recoñece a esta entidade. Considerando o disposto nos art.20.1. b) e 23 da citada Lei, que indica que “A Xunta de Goberno Local existe en tódolos municipios con poboación superior a 5.000 habitantes e nos de menos, cando así o dispoña o seu Regulamento orgánico ou así o acorde o Pleno do seu Concello”, en concordancia coa previsión da lexislación autonómica de réxime local contida no art.65.1 da Lei 5/1997, de 22 de xullo, de Administración Local de Galicia, que establece que a Xunta de Goberno estará integrada polo Alcalde e un número de concelleiros non superior ó terzo do número legal deles, nomeados ou separados libremente polo Alcalde, que deberá darlle conta disto ó Pleno. Tendo en conta a Resolución de Alcaldía/Presidencia 347/2019 do 19.06.2019 no que se establecían os seus membros así como a periodicidade das sesións, que foi modificada pola Resolución 259/2020 do 29.04.2020 no referente a súa periodicidade. Tendo en conta a resolución 367/2019 no se se nomeaban os tenentes alcaldes da Corporación. Tendo en conta a Resolución 355/2019, do 19 de xuño de 2019, no que se establecen delegacións de atribucións ao Concelleiro Faustino Santiago Lema. Tendo en conta que as delegacións baseáronse nunha relación de confianza mutua e esta alcaldía perdeu de forma absoluta a confianza nun dos seus membros e dacordo co artigo 114.3 do ROF así como 116 do RD 2568/1986 Por todo elo, esta Alcaldía, no uso das atribucións que me confire a lexislación citada PRIMEIRO.- Modificar o punto primeiro da resolución de Alcaldía/Presidencia 347/2019 que quedará redactado do seguinte xeito: Revocar o nomeamento como membro da Xunta Local a D. Per Olof Cañizares Broton, polo que o nomeamento dos membros da Xunta de Goberno Local recaerá nos seguintes membros. Presidente: Xose Lois García Carballido Vogais: D. Santiago Valentin Tokarz Pentinat Dª Silvia Alejandra Trif Molons Dª Irene Buxaderas Hillera A revocación será efectica dende o día seguinte da sinatura deste Resolución. SEGUNDO.- Modificar o punto primeiro da resolución de Alcaldía/Presidencia 367/2019 que quedará redactado do seguinte xeito: Revocar o nomeamento de D Per Olof Cañizares Broton como terceiro tenente de Alcalde, polo que o nomeamento dos tenentes alcaldes como membros da Xunta de Goberno Local quedará do seguinte modo: Primer Tenente de Alcalde: D. Miguel Angel González Gómez Segunda Tenente de Alcalde: Dª Raquel Fondo Pérez Terceira Tenente de Alcalde: Dª Noelia María Varela Gómez A revogación e nomeamentos serán efectivos dende o día seguinte ao da sinatura desta resolución. TERCEIRO.- Revogar a delegación de competencias efectuada por Resolución 355/2019 a favor de D Per Olof Cañizares Broton e deixar sin efecto a mesma, dacordo cos artigos 114 e 116 do RD 2568/1986, sendo asumidas por esta Alcaldía como órgano coa competencia orixinal CUARTO- Comunicar esta resolución a todos os concelleiros afectados e ós diferentes servizos municipais, para o seu coñecemento e efectos e publicar no BOP. QUINTO- Dar conta ó Pleno desta resolución, na sesión extraordinaria que se convoque para dar cumprimento ó previsto polo artigo 38 do Regulamento de Organización, Funcionamento e Réxime Xurídico das Entidades Locais. Ante min, a secretaria, para os efectos do disposto no artigo 3.2 do Real Decreto 128/2018”. Ponteceso, 26 de maio de 2020 O Alcalde- Presidente, A Secretaria, Xose Lois García Carballido Antía Pena Dorado (conforme cos aspectos xurídicos)